Skidziel

Skidziel (belarusisk: Скі́дзель, også Скідаль, Skidal’) eller Skidel (russisk: Ски́дель; litauisk: Skidlius; polsk: Skidel) er en by i Hrodna voblasts i Belarus, 31 kilometer fra Hrodna (Grodno).

Historie 
Skidziel omtales av og til som en tidligere shtetl ettersom 80 % av befolkningen der var jødisk forut for holocaust. I løpet av Sovjetunionens invasjon av Polen i 1939 blr landsbyen, del av den andre polske republikk åstedet for en pro-sovjetisk kommunistisk revolt mot den polske regjering. Opprøret ble til en massakre av etniske polakker ved dødsskvadroner satt inn av representanter for det kommunistiske parti i Vest-Belarus, bevæpnet med sovjetiske våpen smuglet inn kort før invasjonen. Hendelsen kalles Skidzielopprøret.

Holocaust 
Småskala skyting av jøder i skogen tett ved byen forekom ofte. Ghettoen der man holdt fangene samlet i Skidziel, ble oppløst 2. november 1942. Jødene ble bragt til Kolbassino (Kiełbasin) Sammellager transittleir ikke langt sønnenfor. Den var fra ført overfylt med jøder fra Hrodnaghettoen. Det var på dette tidspunkt 22.000 til 28.000 mennesker i leiren. Derfra ble de sendt på holocausttog til Auschwitz.

Etter andre verdenskrig hadde Hrodna-avdelingen for den sovjetiske kommunistiske parti hovedkvarter i Skidziel til Sovjetunionens sammenbrudd i 1991.

Referanser

Litteratur 
Marek Wierzbicki, Powstanie skidelskie 1939 r., Białoruskie Zeszyty Historyczne nr 7, Białystok, 1997

Eksterne lenker 
 

Byer i Belarus